Gimnazija Dr. Ivana Kranjčeva Đurđevac

Šk. god. 2022./2023.

PANTEISTIČKI DOKAZ

(Referat iz predmeta Filozofije)

Mentor: Učenik:

Miljenko Šestak, prof

Kalinovac, 5. prosinca 2022.

Sadržaj

[1. UVOD 3](#_Toc122271269)

[2. RASPRAVA 4](#_Toc122271270)

[3. ZAKLJUČAK 7](#_Toc122271271)

[4. LITERATURA 8](#_Toc122271272)

1. UVOD

 Filozof portugalsko-židovskog podrijetla, Benedikt de Spinoza, rođen je u Nizozemskoj te je živio i djelovao tijekom sedamnaestog stoljeća. Za vrijem svog života bavio se mnogim filozofskim temama, no ipak, poznatiji je prema svojim tumačenjima, shvaćanjima i zapisima o supstanciji te o samome bogu. Pitanja o tim temama nikako nisu slučajna, već se direktno nastavljaju na gotovo sva metafizička i ontološka pitanja koja se javljaju netom prije. Pa tako je bilo potrebno razriješiti i ta pitanja. Konkretno, Benedikt de Spinoza se bavio dokazivanjem postojanja boga te je i sam razvio svoj filozofski dokaz o tome. On se temeljio na sveopćoj sveprisutnosti boga. Bog je, prema Spinozi, sve i sve je bog. Tako je ta vrsta dokaza dobila svoje ime panteizam (*grč*. *pan* – sve; *teo* – bog).

# RASPRAVA

 Same osnove svoje filozofije Spinoza temelji na objašnjavanju i dokazivanju osnovnih pojmova i činjenica kroz definicije i aksiome na koje se kasnije poziva te nadovezuje kako bi prikazao širu sliku i u konačnici dokazao ono što tvrdi. Pa tako, Spinoza definira mnoge pojmove, odnosno daje sud kojim se jednoznačno i nedvosmisleno određuje sadržaj nekog pojma tako da bude jasan i razgovijetan. Za početak on definira supstanciju, odnosno ono što Aristotel doslovce prevodi kao podmet, te Spinoza kaže: »Pod supstancijom razumijem ono što jest u sebi i što se sobom poima: to jest ono čiji pojam ne treba pojam druge stvari da bi iz njega bio stvoren.«[[1]](#footnote-1) Atribut on pak objašnjava kao: »[…] ono što razum opaža na supstanciji tako da čini njenu bit«[[2]](#footnote-2), a modus razumije kao stanje supstancije, odnosno: »[…] ono što jest u drugome koji se tek poima«[[3]](#footnote-3). Ta tri pojma osnova su za daljnje pojašnjavanje i Spinozino tumačenje. Spinoza pojašnjava i što je o konačno, a što nije, odnosno pojašnjava što je to ograničeno nečim drugim, a što nije. Konačnim u svojem rodu, Spinoza je objasnio kao ono za što postoji mogućnost da bude ograničeno drugom stvari jednake naravi. Kao primjer nečeg konačnog on navodi tijelo jer uvijek možemo zamisliti neko veće tijelo. Naprotiv, pojam beskonačnosti u filozofiji predstavio je Anaksimandar sa svojim pojmom „*apeiron*“, odnosno bezgranična supstancija iz koje proizlaze drugi konačni oblici. Nadalje, Spinoza naravno definira i boga, odnosno apsolutno biće koje se objašnjava kao razumno i logično: »Pod Bogom razumijem na svaki način beskonačno biće, to jest supstanciju koja se sastoji iz beskonačnih atributa od kojih svaki izražava vječnu i beskonačnu bit.«[[4]](#footnote-4) Slobodu definira kao: »[…] stvar koja opstoji nužnošću same svoje naravi i od same je sebe odrađena za djelovanje«[[5]](#footnote-5), a nužnim ili prisiljenim naziva: »[…] stvar koja je od drugoga određena da opstoji i djeluje, i to na izvjestan i određeni način.«[[6]](#footnote-6) Uz te i mnoge druge definicije Spinoza se koristi već spomenutim aksiomima, odnosno principima, stajalištima ili iskazima koje ne treba dokazivati, nego se bez dokaza uzimaju kao istiniti, jer su očiti i neposredno sigurni. Neki značajniji od njih su: »Sve što jest, jest ili u sebi ili u nečemu drugome.«[[7]](#footnote-7) te »Ono što se može pojmiti kao nepostojeće, njegova bit ne uključuje opstanak.«[[8]](#footnote-8) Spinoza je iznosio i svoje poučke te ih je sam i dokazivao kako bi ukazao na njihovu ispravnost. Njima je dokazivao postojanje boga te njegovu strogu nužnost u postojanju. Za to je bilo potrebno iznijeti puno poučaka i sve ih dokazati. Prvotno je dokazivao da: »Naravi supstancije pripada opstojanje.«[[9]](#footnote-9) Ako supstancija ne može biti proizvedena iz nečeg drugoga, ona je tada uzrok same sebe, to jest, njena bit nužno uključuje opstanak, odnosno njenoj naravi pripada opstojanje. Nakon toga trebalo je dokazati da bog nužno opstoji. Spinoza je to dokazao tako što je prvo pretpostavio suprotno, da bog ne postoji, odnosno da njegova bit ne uključuje opstanak. To je nesklapno, što ukazuje na da bog nužno opstoji. Sljedeće je trebalo dokazati da je bog jedino takvo biće te damu nema slična, odnosno da: »Osim boga supstancije niti ima niti se može pojmiti.«[[10]](#footnote-10) Poznato je da je bog beskonačno biće u svakom pogledu, da on nužno opstoji te da mu se ne može zanijekati nijedan atribut koji izražava bit supstancije. Pa tako, ako bi postojala neka supstancija osim boga, ona bi se nužno morala objasniti nekim atributom boga te bi tada postojale dvije supstancije istih atributa. To je opet nesklapno te stoga osim boga nema nikakve supstancije niti se ona može pojmiti. Zatim, »Što god jest, jest u bogu i brz boga ništa nije niti se može pojmiti.«[[11]](#footnote-11) Uzimajući u obzir prethodno navedeno te da modusi bez supstancije ne mogu biti niti se mogu poimati, zaključujemo da su modusi u samoj božjoj naravi. Stoga ničeg nema osim supstancije i modusa, odnosno ništa nije niti se može poimati bez boga. Također, za boga se ne može reći da je slučajna stvar jer on nužno opstoji, a ne slučajno. Božanska narav se shvaća kao određena da čini pa zato bog nije uzrok modusa koji naprosto samo opstoje, nego je uzrok onih modusa koji se shvaćaju kao da su određeni da da nešto čine. Prema tome, ako nisu odrađeni od boga, nemoguće je da budu samo od sebe određeni i obratno. Pa tako, »U naravi stvari nema ničeg slučajnog, nego je sve određeno iz nužnosti božanske naravi da na određeni način opstoji i čini.«[[12]](#footnote-12)

# ZAKLJUČAK

 Svojim definicijama, aksiomima, poučcima i dokazima, Spinoza je odredio boga kao nužno postojećeg, jedinog takvog, ono u čemu sve jest i bez čega ništa nije niti se može pojmiti itd. Ono najbitnije, Spinoza je dokazao da osim boga nijedna supstancija nije niti se može zamisliti te da stoga ni modusi bez supstancije niti mogu biti niti se mogu pojmiti. Zato su modusi u samoj božjoj naravi i samo se njome mogu pojmiti. Zaključno, ničeg nema osim supstancije i modusa te stoga ništa nije niti se može pojmiti bez boga. Time je Spinoza dokazao da je bog sve i da je sve bog te je time uspostavio dokaz o postojanju boga koje se naziva panteistički dokaz. Također bitna stvar je da je dokazao i da ništa nije slučajno, već da je sve određeno da na određeni način opstoji i čini.

# LITERATURA

* Filozofija; udžbenik filozofije u četvrtom razredu gimnazije; Hrvoje Jurić, Katarina Stupalo; školska knjiga; Zagreb, 2021.; B. de Spinoza
* F. Grgić, I. Čehok, Filozofija, udžbenik, B. de Spinoza, panteizam
* V. Fiilipović , Filozofijski rječnik; panteizam, supstancija, causa sui, atributi, modusi
* Filozofija; udžbenik filozofije za 4. razred gimnazije; Tomislav Reškovac, Tisak Profil; Zagreb, 1. izdanje, 2008.: B. de Spinoza, supstancija, causa sui
* Baruch de Spinoza, Etika
* B. Bošnjak, Racionalistička filozofija, B. de Spinoza
* <https://www.enciklopedija.hr/natuknica.aspx?id=57437> (5.12.2022. 22:00)
1. Citirano prema: Benedikt de Spinoza, „Prvi dio: O BOGU“, u Jurić, Hrvoje; Stupalo, Katarina, *Filozofija*, udžbenik u četvrtom razredu gimnazije, školska knjiga; Zagreb, 2021. str. 124 [↑](#footnote-ref-1)
2. Citirano prema: Benedikt de Spinoza, „Prvi dio: O BOGU“, u Jurić, Hrvoje; Stupalo, Katarina, *Filozofija*, udžbenik u četvrtom razredu gimnazije, školska knjiga; Zagreb, 2021. str. 124 [↑](#footnote-ref-2)
3. Citirano prema: Benedikt de Spinoza, „Prvi dio: O BOGU“, u Jurić, Hrvoje; Stupalo, Katarina, *Filozofija*, udžbenik u četvrtom razredu gimnazije, školska knjiga; Zagreb, 2021. str. 124 [↑](#footnote-ref-3)
4. Citirano prema: Benedikt de Spinoza, „Prvi dio: O BOGU“, u Jurić, Hrvoje; Stupalo, Katarina, *Filozofija*, udžbenik u četvrtom razredu gimnazije, školska knjiga; Zagreb, 2021. str. 124 [↑](#footnote-ref-4)
5. Citirano prema: Benedikt de Spinoza, „Prvi dio: O BOGU“, u Jurić, Hrvoje; Stupalo, Katarina, *Filozofija*, udžbenik u četvrtom razredu gimnazije, školska knjiga; Zagreb, 2021. str. 124 [↑](#footnote-ref-5)
6. Citirano prema: Benedikt de Spinoza, „Prvi dio: O BOGU“, u Jurić, Hrvoje; Stupalo, Katarina, *Filozofija*, udžbenik u četvrtom razredu gimnazije, školska knjiga; Zagreb, 2021. str. 124 [↑](#footnote-ref-6)
7. Citirano prema: Benedikt de Spinoza, „Prvi dio: O BOGU“, u Jurić, Hrvoje; Stupalo, Katarina, *Filozofija*, udžbenik u četvrtom razredu gimnazije, školska knjiga; Zagreb, 2021. str. 124 [↑](#footnote-ref-7)
8. Citirano prema: Benedikt de Spinoza, „Prvi dio: O BOGU“, u Jurić, Hrvoje; Stupalo, Katarina, *Filozofija*, udžbenik u četvrtom razredu gimnazije, školska knjiga; Zagreb, 2021. str. 124 [↑](#footnote-ref-8)
9. Citirano prema: Benedikt de Spinoza, „Prvi dio: O BOGU“, u Jurić, Hrvoje; Stupalo, Katarina, *Filozofija*, udžbenik u četvrtom razredu gimnazije, školska knjiga; Zagreb, 2021. str. 124 [↑](#footnote-ref-9)
10. Citirano prema: Benedikt de Spinoza, „Prvi dio: O BOGU“, u Jurić, Hrvoje; Stupalo, Katarina, *Filozofija*, udžbenik u četvrtom razredu gimnazije, školska knjiga; Zagreb, 2021. str. 125 [↑](#footnote-ref-10)
11. Citirano prema: Benedikt de Spinoza, „Prvi dio: O BOGU“, u Jurić, Hrvoje; Stupalo, Katarina, *Filozofija*, udžbenik u četvrtom razredu gimnazije, školska knjiga; Zagreb, 2021. str. 125 [↑](#footnote-ref-11)
12. Citirano prema: Benedikt de Spinoza, „Prvi dio: O BOGU“, u Jurić, Hrvoje; Stupalo, Katarina, *Filozofija*, udžbenik u četvrtom razredu gimnazije, školska knjiga; Zagreb, 2021. str. 125 [↑](#footnote-ref-12)